Grci blokirali razgovore sa "trojkom"
Dok se Evropa približava odluci o povećanju fonda za finansijsku pomoć, u Grčkoj traju protesti zbog mera štednje
Vladini službenici u Grčkoj štrajkuju već drugi dan za redom zbog kontroverznih mera štednje. Predstavnici tri medjunarodne organizacije – Evropske unije, Evropske centralne banke i MMF-a, poznatih kao “trojka” nisu mogli da obave planirane razgovore u ministarstvu za transport koje su zaposeli demonstranti. Oni kažu da su već podneli dovoljno žrtava. “, kaže medicinska sestra Kiriaki Vuju. Demonstranti su takodje sprečili medjunarodne predstavnike da održe razgovore u ministarstvu finansija. Sastanak je na kraju održan u kancelariji zamenika premijera. Predstavnici “trojke” treba da procene da li Grčka može da povuče tranšu od 8 milijardi evra kako bi izbegla stečaj sledećeg meseca. Analitičari očekuju da će Grčkoj biti dozvoljeno da iskoristi tu tranšu, ali i pored toga preovladjuju procene da Atina neće uspeti da izbegne stečaj narednih meseci. Trojka bi trebalo da podnese izveštaj o efektima mera štednje u Grčkoj za dve do tri nedelje. U medjuvremenu, Grčki premijer Jorgos Papandreu sastao se u Parizu sa francuskim predsednikom Nikolom Sarkozijem. Papandreu je nastojao da uveri svog domaćina u rešenost Grčke da prevazidje krizu: Francuski predsednik je pružio podršku svom gostu rekavši da zna da su Grci podneli mnoge žtve tokom proteklih meseci i nedelja. Grčka dužnička kriza i odugovlačenje sa rešenjima predstavlja veliki teret sa zajedničku evropsku valutu - evro, dok su evropski berzanski indeksi zabeležili najgori kvartal od finansijske krize 2008.